2.1 ปัจจัยความเสี่ยง

ธุรกิจสนามกอล์ฟจะมีการลงทุนสูงในช่วงแรก ซึ่งมักจะมีสัดส่วนหนี้สินต่อทุนสูง
และมีภาระจากดอกเบี้ยจ่ายเงินกู้ยืมมาก สำหรับในส่วนของสนามกอล์ฟนวธานี
ได้ดำเนินธุรกิจสนามกอล์ฟมาเป็นเวลา

นานกว่า 20 ปี จึงมีความมั่นคงทางด้านการเงิน
จะเห็นได้จากการรักษาสัดส่วนของโครงสร้างเงินทุนที่สม่ำเสมอมา
โดยตลอดอีกทั้งเป็นบริษัทที่จดทะเบียนโดยมีกลุ่มผู้ถือหุ้นใหญ่เป็นคนไทยไม่มีบริษัทร่วม

หรือบริษัทย่อย ทำให้มีความคล่องตัวในการดำเนินกิจการ
และมีผลประกอบการโดยมีการจ่ายเงินปันผลให้แก่ผู้ถือหุ้นตั้งแต่ผลการดำเนินงานงวดปี 2531
เป็นต้นมา ปัจจัยความเสี่ยงอันอาจจะมีผลกระทบต่อบริษัท สามารถจำแนกเป็นปัจจัยหลัก ๆ คือ

1.  ความเสี่ยงที่อาจก่อให้เกิดผลกระทบต่อรายได้กิจการ

รายได้ของธุรกิจสนามกอล์ฟ ขึ้นอยู่กับความนิยมและเวลาในการออกรอบ สภาพดินฟ้าอากาศ

จึงเป็นปัจจัยหนึ่งที่มีผลกระทบต่อรายได้ของกิจการได้ในแต่ละปี อย่างไรก็ตาม
บริษัทได้มีการลงทุนปรับปรุงสนามในปี 2538 - 2539
โดยได้เพิ่มระบบระบายน้ำให้สนามสามารถให้บริการหลังฝนตกได้ภายในเวลา 30 นาที

ในปี 2551 เกิดสภาวะเศรษฐกิจตกต่ำในหลายประเทศทั่วโลก
จึงทำให้บริษัทได้รับผลกระทบด้วยเช่นกัน โดยรายได้โดยรวมจากการประกอบการลดลง 3.83
ล้านบาท

2.  ความเสี่ยงที่อาจส่งผลกระทบต่อต้นทุนการดำเนินการ

ในการรักษาคุณภาพสนามให้สมบูรณ์ได้มาตรฐานสากล
ธุรกิจสนามกอล์ฟจึงได้มีการนำวัสดุปุ๋ยและเคมีภัณฑ์ที่นำเข้าจากต่างประเทศ
ซึ่งอาจได้รับผลกระทบจากอัตราแลกเปลี่ยนเงินตราต่างประเทศได้
อีกทั้งตัวแทนจำหน่ายในเมืองไทยมีจำนวนไม่กี่ราย
ทำให้ผู้ขายจะเป็นผู้กำหนดราคาขายวัสดุปุ๋ยและเคมีภัณฑ์มากกว่าขึ้นอยู่กับกลไกตลาด ในปี 2551
บริษัทมีนโยบายลดการใช้ปุ๋ย เคมีและเคมีภัณฑ์และเปลี่ยนมาใช้สารชีวภาพ
เพื่อสร้างความสมดุลทางธรรมชาติ ทำให้บริษัทฯมีต้นทุนจากการซื้อวัสดุ ปุ๋ย
อะไหล่และเคมีภัณฑ์และอื่นๆ ลดลง 2.77 ล้านบาท

ส่วนทางด้านต้นทุนของภัตตาคารเพิ่มขึ้น 1.22 ล้านบาท จากวัสดุของแห้ง เครื่องดื่มและอื่น ๆ
เพิ่มขึ้น เนื่องจากรายได้เพิ่มขึ้น 0.70 ล้านบาท

3.  ความเสี่ยงด้านการเงิน

เนื่องจากในปี 2539 บริษัทได้มีการเพิ่มทุนจำนวน 172.20 ล้านบาท มีวัตถุประสงค์ส่วนหนึ่งเพื่อ

โครงการสปอร์ทคอมเพล็กซ์ โดยบริษัทได้ตั้งงบประมาณไว้จำนวน 110 ล้านบาท
ทั้งนี้เพื่อเสริมธุรกิจด้านบริการและเป็นกลุ่มลูกค้าเดียวกันซึ่งจะทำให้บริษัทมีรายได้เพิ่มขึ้น
แต่เนื่องจากสภาวะเศรษฐกิจใน

ช่วงปี 2540 เป็นต้นมายังรอการฟื้นตัว บริษัทจึงได้ชลอการลงทุนไว้และนำเงินไปลงทุนระยะสั้น
ทำให้บริษัทมีรายได้จากดอกเบี้ยรับและเงินปันผลเป็นสัดส่วนที่สูงถึงร้อยละ 20 - 22
ของรายได้รวม ต่อมาในระหว่างปี 2542 –2543 อัตราดอกเบี้ยในตลาดมีแนวโน้มลดลง
ทำให้บริษัทมีรายได้จากดอกเบี้ยรับลดลงอย่างมาก แต่อย่างไรก็ตาม
บริษัทได้บริหารความเสี่ยงด้วยการนำเงินไปลงทุนในหลักทรัพย์ที่มีความมั่นคงและกองทุนที่มีความเสี่ยงต่ำ
ทำให้มีรายได้มาชดเชยกับดอกเบี้ยได้ส่วนหนึ่ง ซึ่งในปี 2549 – 2551 บริษัทมีรายได้จากดอกเบี้ย
เงินปันผลและส่วนแบ่งกำไรจากกองทุนต่าง ๆ คิดเป็นร้อยละ 7 - 11 ของรายได้รวม
อย่างไรก็ตามในปี 2551
บริษัทได้รับผลกระทบจากวิกฤตการณ์การเงินโลกทำให้ขาดทุนจากการลงทุนเป็นเงิน 22.37
ล้านบาท คิดเป็นร้อยละ 5.95 ของการลงทุนทั้งหมด

4.  ความเสี่ยงที่อาจมีผลกระทบต่อการบริหารและการจัดการ

ณ วันที่ 30 ธันวาคม 2551 กลุ่ม ดร.สุขุม นวพันธ์ ผู้ถือหุ้นและผู้เกี่ยวข้องตามมาตรา 258
ถือหุ้นในบริษัท จำนวน 15,344,865 หุ้น หรือเท่ากับร้อยละ 74.85
ของจำนวนหุ้นที่จำหน่ายได้แล้วทั้งหมดของกิจการ จึงทำให้กลุ่ม ดร.สุขุม นวพันธ์
สามารถควบคุมมติที่ประชุมผู้ถือหุ้นได้เกือบทั้งหมดไม่ว่าจะเป็นเรื่องการแต่งตั้งกรรมการหรือการขอมติในเรื่องอื่นที่ต้องใช้เสียงส่วนใหญ่ของที่ประชุมผู้ถือหุ้นยกเว้นเรื่องที่กฎหมายหรือข้อบังคับบริษัทกำหนดให้ต้องได้รับเสียง
3 ใน 4 ของที่ประชุมผู้ถือหุ้นหรือการอนุมัติเข้าทำรายการ ซึ่งกลุ่ม ดร. สุขุม นวพันธ์
และผู้เกี่ยวข้องเข้าไปมีส่วนได้เสีย
ตามคำนิยามของสำนักงานคณะกรรมการกำกับหลักทรัพย์และตลาดหลักทรัพย์ กลุ่ม ดร.สุขุม นวพันธ์
และผู้เกี่ยวข้องจะไม่มีสิทธิในการออกเสียงลงคะแนน